**ZMLUVA O DIELO**

**č. 07.08/2017**

**uzavretá v zmysle § 536 a nasl. Obchodného zákonníka č. 513/1991 Zb. v znení neskorších predpisov medzi týmito zmluvnými stranami:**

# I. ZMLUVNÉ STRANY

**Objednávateľ**:

Názov: Obec Radatice

Sídlo: Radatice 105, 082 42 Radatice

Štatutárny zástupca: Mgr. Gabriela Viazanková, starostka obce

IČO: 00327662

DIČ: 2020543283

Tel.: 051/7796234

E-mail: obecradatice@onlinenet.sk

Bankové spojenie: Prima Banka Slovensko, a.s.

IBAN: SK16 5600 0000 0004 5682 4016

**Zhotoviteľ**:

Názov: KAMTEL, s.r.o

Sídlo: Kendice 117, 082 01 Kendice

Štatutárny zástupca: Rastislav Pončák

IČO: 36660990

DIČ: 2022223071

IČ DPH: SK2022223071

Tel.: 0908980445

E-mail: kamtel@kamtel.sk

www: www.kamtel.sk

Bankové spojenie: ČSOB, a.s. pobočka Prešov

IBAN: SK95 7500 0000 0040 0391 0307

**PREAMBULA**

Táto zmluva sa uzatvára ako výsledok verejného obstarávania zákazky v zmysle § 3 zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – zadávanie zákazky na dodanie tovaru a poskytnutie služby podľa § 117 zákona o verejnom obstarávaní.

## II. PREDMET ZMLUVY

1. Predmetom zmluvy je dodanie zákazky „Kamerový systém v obci Radatice“, ktorú vykoná zhotoviteľ a zaväzuje sa vykonať dielo na svoje náklady a na svoje nebezpečenstvo a dodať ho objednávateľovi v termíne dohodnutom v zmluve.
2. Zhotoviteľ dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN, príp. EN a všeobecne záväzným právnym predpisom.
3. Zhotoviteľ diela predloží na ponúkané tovary, ktoré sú predmetom zákazky, najneskôr v deň ich dodania, vyhlásenie o zhode alebo certifikát zhody.
4. K tovarom musí byť súčasne dodaná sprievodná technická dokumentácia výrobcu vrátane návodov na obsluhu, v origináli a v preklade do slovenského alebo českého jazyka.
5. Všetky dodané tovary musia byť nové, nepoužité, bez vád, v originálnych obaloch.

Objednávateľ sa zaväzuje, že dokončené dielo prevezme na základe preberacieho protokolu a zaplatí za jeho zhotovenie dohodnutú cenu.

1. Zhotoviteľ sa zaväzuje, že systém po technickej stránke neumožňuje porušenie zákona o ochrane osobných údajov, čo je zabezpečené technickým zariadením v tomto prípade záznamovým zariadením a jeho následným nastavením a taktiež zabezpečená prevádzka systému ošetrená smernicou.

## III. ČAS PLNENIA

1. Zhotoviteľ sa zaväzuje, že predmet zákazky dodá v termíne:

najneskôr do 31.10.2017

1. Ak zhotoviteľ ukončí predmet zákazky alebo jeho dohodnutú časť na odovzdanie pred dohodnutým termínom, objednávateľ sa zaväzuje toto dielo prevziať pred dohodnutým termínom plnenia v zmysle tejto zmluvy a zaplatí dohodnutú cenu.

## IV. CENA

1. Cena predmetu zmluvy je na základe predloženej cenovej ponuky vo verejnom obstarávaní – oceneného zadania, ktoré je neoddeliteľnou súčasťou tejto Zmluvy o dielo a predstavuje čiastku:

Cena diela bez DPH: 6068.50,-EUR

DPH 20%: 1213.70,-EUR

Cena diela s DPH: 7282.20,-EUR

Slovom: sedemtisícdvestoosemdesiatdva eur a dvadsať centov

Ponúknutá cena dodávateľa je konečná a zahŕňa dopravu na miesto plnenia, inštaláciu, montáž a uvedenie do prevádzky s odskúšaním všetkých funkčných prvkov vrátane školenia na obsluhu zariadenia a jeho spustenia do prevádzky. Cena zahŕňa aj zákaznícku podporu cez telefón minimálne po dobu záručnej doby.

1. Objednávateľ sa zaväzuje, že zaplatí zhotoviteľovi na základe jeho vyúčtovania za skutočne dodané tovary a poskytnuté služby cenu na základe jednotkových cien uvedených v cenovej ponuke po vykonaní obhliadky a protokolárnom odovzdaní diela.
2. Zabudovaný materiál a komponenty až do úplného uhradenia ceny diela ostávajú majetkom zhotoviteľa, pričom materiál a veci obstarané na vykonanie diela sú zahrnuté v cene za vykonanie diela.

### V. PLATOBNÉ PODMIENKY

1. Objednávateľ neposkytuje zhotoviteľovi žiadnu zálohu či preddavok.
2. Cenu za zhotovenie diela uhradí objednávateľ na základe faktúry vystavenej po prevzatí diela na základe preberacieho protokolu, ktorú zhotoviteľ vystaví a doručí objednávateľovi.
3. Faktúra musí obsahovať povinné náležitosti a  v prílohe bude odovzdaný popis fakturovaných a odsúhlasených tovarov a poskytnutých služieb.
4. Predmetzákazky je financovaný z dotácie zo štátneho rozpočtu na financovanie projektov v oblasti prevencie kriminality pre rok 2016 a vlastných finančných prostriedkov z účtu verejného obstarávateľa na účet zhotoviteľa formou bezhotovostného platobného styku v lehote splatnosti faktúry.
5. Splatnosť faktúry je 14 dní odo dňa jej doručenia objednávateľovi.

## VI. ZODPOVEDNOSŤ ZA VADY

1. Zhotoviteľ zodpovedá za to, že dodané dielo v zmysle predmetu zmluvy je vykonané riadne v súlade so zmluvou a počas záručnej doby bude mať vlastnosti dohodnuté v zmluve. Taktiež zhotoviteľ zodpovedá za vady, ktoré predmet diela má v čase jeho odovzdania, pričom za vady, ktoré sa prejavili po odovzdaní diela, zodpovedá zhotoviteľ len vtedy, ak boli spôsobené porušením jeho zmluvných povinností.
2. Zhotoviteľ nezodpovedá za vady diela, ktoré boli spôsobené objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť.
3. Záručná doba diela je 24 mesiacov a začína plynúť od odovzdania diela objednávateľovi. Počas záručnej doby má objednávateľ právo požadovať a zhotoviteľ povinnosť bezodplatne odstrániť všetky vady diela.
4. Počas záručnej doby sa dodávateľ zaväzuje poskytovať objednávateľovi výrobcom určený záručný servis na ponúknuté tovary, ktoré sú predmetom zákazky. Počas záruky sa požaduje zabezpečenie opravy do troch (3) pracovných dní odo dňa nahlásenie poruchy v mieste plnenia.
5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomne do rúk zástupcu zhotoviteľa.
6. V prípade, že objednávateľ nereklamoval zjavné vady a nedorobky, zaniká jeho právo zo zodpovednosti za vady a nedorobky a ostatné vady do skončenia záručnej lehoty.

## VII. ZMLUVNÉ POKUTY

1. Ak zhotoviteľ odovzdá dielo, alebo časti diela po termíne, a ak zavinil tento dôvod omeškania, zaplatí zmluvnú pokutu, vo výške 0,05% z celkovej, alebo čiastočnej ceny za každý deň omeškania až do splnenia zmluvnej povinnosti.
2. V prípade omeškania objednávateľa so zaplatením faktúry je zhotoviteľ oprávnený požadovať zaplatenie zmluvnej pokuty vo výške 0,05% z nezaplatenej čiastky za každý deň omeškania.
3. Úhrada, alebo zápočet ktorejkoľvek zmluvnej sankcie nezbavuje zhotoviteľa povinnosti dielo riadne dokončiť, ani jeho ďalších povinností podľa tejto zmluvy.
4. Zmluvné pokuty musia byť uplatnené písomne, inak sú neplatné.

## VIII. INÉ PRÁVA A POVINNOSTI ZMLUVNÝCH STRÁN

1. Zhotoviteľ sa zaväzuje, že počas realizácie plnenia predmetu tejto zmluvy bude na mieste prítomný jeho zodpovedný pracovník.
2. Pri vykonávaní diela postupuje zhotoviteľ samostatne, je však pri určení spôsobu vykonania diela viazaný aj pokynmi objednávateľa. Zhotoviteľ je povinný rešpektovať výzvy a pokyny objednávateľa.
3. Zhotoviteľ sa pri realizácii diela zaväzuje dodržiavať všeobecne záväzné právne predpisy, technické normy a podmienky tejto zmluvy.
4. Konštrukčné zmeny, zmeny materiálov oproti predloženej ponuke môže zhotoviteľ vykonať len po písomnom odsúhlasení objednávateľom.
5. Počas uskutočňovania diela, zhotoviteľ zodpovedá za škody vzniknuté jeho činnosťou na majetku objednávateľa alebo majetku iných osôb. Po zistení škody zavinenej zhotoviteľom je zhotoviteľ povinný uviesť vec do pôvodného stavu alebo nahradiť škodu.
6. Zhotoviteľ zodpovedá za dodržiavanie bezpečnosti a ochrany zdravia pri práci a požiarne opatrenia počas realizácie diela u svojich zamestnancov.
7. Zhotoviteľ zodpovedá za čistotu, poriadok počas realizácie diela a  likvidáciu odpadov v zmysle platnej legislatívy.
8. Objednávateľ je povinný poskytnúť zhotoviteľovi počas realizácie diela potrebnú súčinnosť, odstrániť všetky prekážky, ktoré by vykonávanie diela sťažovali, alebo znemožňovali. Zhotoviteľ splní svoj záväzok riadnym ukončením diela a jeho odovzdaním objednávateľovi.

## IX. VYŠŠIA MOC

1. Pre účely predmetnej zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť účastníci tohto zmluvného vzťahu, napr. živelné pohromy.
2. Ak sa plnenie predmetnej zmluvy stane nemožným v trvaní 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času jej plnenia. V prípade, že nebude možná dohoda, môže strana, ktorá sa na vyššiu moc odvolala odstúpiť od zmluvy. Účinky nastanú dňom doručenia písomnej výzvy účastníkovi vzťahu na jeho poslednú známu adresu.
3. V prípade nesúhlasu druhej strany so zrušením zmluvy rozhodne súd na návrh tejto strany.

## X. SPOLOČNÉ A ZÁVEREČNÉ USTANOVENIA

1. Objednávateľ je oprávnený vykonať kontrolu diela u zhotoviteľa podľa jeho vlastného uváženia a tiež na kontrolných dňoch určených zhotoviteľom po ich predchádzajúcej vzájomnej dohode.
2. Účastníci zmluvného vzťahu sa zaväzujú, že obchodné a technické informácie, ktoré im boli zverené, nesprístupnia tretím osobám, bez písomného súhlasu druhej zmluvnej strany, alebo tieto informácie nepoužijú pre iné účely než sú dohodnuté v zmluve.
3. Zmluva je uzavretá okamihom, kedy je posledný súhlas s obsahom návrhu zmluvy doručený druhej zmluvnej strane.
4. Zmluva je platná podpisom obidvoch zmluvných strán a účinná pridelením finančných prostriedkov od poskytovateľa štátnej dotácie a následným jej zverejnením na webovom sídle objednávateľa.
5. Objednávateľ si vyhradzuje právo odstúpiť od zmluvy, ak mu na predmet plnenia zákazky nebudú pridelené finančné prostriedky od poskytovateľa štátnej dotácie.
6. Meniť alebo doplňovať obsah tejto zmluvy je možné len vo forme písomných dodatkov, ktoré budú platné, ak budú potvrdené a podpísané obidvoma zmluvnými stranami.
7. Ak sa vyskytnú otázky neriešené touto zmluvou, použijú sa primerane ustanovenia Obchodného zákonníka a ďalších všeobecne záväzných právnych predpisov.
8. Táto zmluva je vypracovaná v troch exemplároch, z ktorých dva sú pre objednávateľa a jeden pre zhotoviteľa.

V Radaticiach dňa: V Kendiciach dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_